Sasampuning kadya punika wiyosipun. Kula sampun anianampèni. sêrat pêparingipun kangjêng tuwan residhèn. Kang katitimangsan Surakarta kaping 6 wulan Agustus taun 1838, ingkang mungêling sêrat. Kala kaping 15 wulan Juni ingkang sampun kalampahan. Ingkang nyêpêng pak gantosan ing Bawèn bawah Salatiga, dipun kècu ing têtiyang dursila, kèconipun wontên ingkang kacêpêng satunggil. Punika angèmbèt dhatêng têtiyang tiga, anama Tirtawijaya, Wiradrana, Singadrana, sami ing dhusun Jêmbangan bawah Surakarta, punika sami tumut angècu.